open-index/open-wikipedia-markdown huggingface dataset:
Henry VIII (täpsustus)

**[[Henry VIII]]** oli Inglise kuningas. Tema nime kannavad veel:

*"Henry VIII" (ka "Kuningas Henry VIII"), William Shakespeare'i näidend
*"Henry VIII", Camille Saint-Saënsi ooper
*"Henry VIII", 2003. aasta ITV kaheosaline telefilm

Ingliskeelses kultuuriruumis võib Henry VIII viidata ka Saksa-Rooma keisrile Heinrich IV-le, kes oli Baieri hertsog nime Heinrich VIII all.
Gulliveri reisid (täpsustus)

"**[[Gulliveri reisid]]**" ("Gulliver's Travels") on Jonathan Swifti romaan. Selle teose alusel on valminud ka muid teoseid. Näiteks:

*"Gulliveri reisid", 1939. aasta animafilm
*"Gulliveri reisid", 1977. aasta film, peaosas Richard Harris
*"Gulliveri reisid", 1996. aasta film, peaosas Ted Danson
*"Gulliveri reisid", 2010. aasta film, peaosas Jack Black
Transiitreisija

**"Transiitreisija"** on Vladimir Beekmani 1967. aastal ilmunud romaan. 

Romaani peategelased on kaks Pariisi lennuväljal juhuslikult kohtuvat eestlast, kellest üks elab Rootsis, teine Eesti NSV-s. Paaritunnise kohtumise ajal räägivad nad Eesti valikutest Teise maailmasõja ajal ja järel, väliseestlaskonna elust ning vaadetest Nõukogude Liidule.
Claude Pinoteau

**Claude Pinoteau** (25. mai 1925 – 5. oktoober 2012) oli prantsuse filmilavastaja ja -produtsent.

Tema vend Jacques Pinoteau on samuti tuntud filmilavastaja.  

## Filme
*"La Gifle" ("Kõrvakiil", 1974)
*"L'Homme en colère" (1979)
*"La Boum" (1980)
*"La Boum 2" (1982)
*"La Septième Cible" (1984)
*"La Neige et le Feu" (1991)
*"Cache cash" (1994)

## Välislingid
*
Rokipeer

"**Rokipeer**" (inglise "The Rocker") on 2008. aastal linastunud USA komöödiafilm. Filmi lavastas Peter Cattaneo ning olulisemates rollides mängivad Rainn Wilson, Josh Gad, Teddy Geiger, Emma Stone, Christina Applegate ja Jason Sudeikis.
Loyse

**Loyse** oli keskaegne Eestimaa vasallisuguvõsa, mis on nime saanud Lõiuse küla järgi.

Suguvõsa lliikmetest on teada:

* Asae, mainitud Taani hindamisraamatus
* Johannes, rüütel aastail 1275–1277
* Yaldis

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 879.
Nighete

**Nighete** oli keskaegne Eestimaa vasallisuguvõsa, mis on nimetatud Nehatu küla järgi.

Hinricus de Nighete oli aastail 1333–1341 turupoe rentnik Tallinnas ja 1350. aastal Olevi gildivend. 

Machorius de Nighete oli aastail 1367–1386 mölder ja ei kuulu vist siia perekonda. 

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 886.
Like

**Like** oli keskaegne Eestimaa vasallisuguvõsa, mis on nime saanud Liikva küla järgi. 

Suguvõsa põhikodu asus Liikva külas, millest osa 1312. aastal läks Bremenite kätte. 1379. aastal nimetatakse Likede eluaset vanaks (endiseks) mõisakohaks (*antiqua curia in villa* Like) ja see kuulus Lechtise perekonnale. Kindlad teated Likedest lõpevad 1389. aastaga, allikais 1482. ja
1524. aastal esinevad samanimelised (Like, Lyecke) võib-olla enam ei kuulunud sellesse perekonda.

Suguvõsast on teada järgmised isikud:
*Hinrick Like(s), kes  esindas 1343. aastal Eestimaad Stockholmis rahu sõlmimisel Rootsiga ja majaomanikke Tallinnas. 

* Conradus de Like, majaomanik Tallinnas (1324)
** Hinricus iunior ("Hinricus de Like junior in estonica lingwa Pesentacke"), abielus Elisabethiga, maja ja poe omanik Tallinnas, Kangele küla pandiomanik (1333–1359)
*** Johannes, vasall, Tallinna komtuuri kaasistuja, Niguliste koguduse liige (1341–1389)
*** Hinricus, majaomanik Tallinnas (1341–1374)
*** poeg (1341)
*** poeg (1341)
*** Lutghard, vasall Hinricus de Norttoni ja raehärra Remboldus de Lenepe abikaasa (1322–1385)
* N. N.
** Hinricus, majaomanik, kannupoiss, rüütelkonna saadik Rootsis 1343 (1323–1364)
*** Jacobus
*** Hinricus
*** tütar

Jacobus Lyecke van Revell ja Jakob Like, Pirital, (1482) ei kuulu vist siia.
## Viited

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 875.
Cundis

**Cundis** oli keskaegne Eestimaa vasalliperekond, mis sai nime Kunda järgi.

1287. aastal oli Nicolaus de Kundis (teise nimega Nicholaus de Oghae) Luderus de Beckeshovede järelvasall ja rannaröövel Virumaal. 1325. aastal oli Hennekinus de Kundes (Kundus) vasall Virumaal. 

Perekond kasutas Lübecki perekonna Kastorpiga sama vappi.

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 870.
Guldene

**Guldene** oli keskaegne Eestimaa vasallisuguvõsa, mis sai nime Kulna küla järgi.

Guldene perekonnast on teada vasall Uldelempe Kulna külas (Keila khk) 1318. aastal, 1318. aastal läänistati Koldingis "Uldelempe v. Guldene", kes võib olla Clemens Esto järglane. 1340. aastal sai Henricus dictus Gyldene Tallinna kodanikuks. 

## Viited

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 853.
Igor Kvaša

**Igor Kvaša** (vene Игорь Владимирович Кваша ; 4. veebruar 1933 Moskva – 30. august 2012 Moskva) oli vene teatri- ja filminäitleja, lavastaja ning telesaatejuht.

Igor Kvaša õppis näitlemist Kool-stuudios MHAT. Aastatel 1955–1957 töötas ta Gorki-nimelises Moskva Akadeemilises Kunstiteatris. 

1957. aastast töötas teatris Sovremennik, mille asutajate hulka ta koos Jevgeni Jevstignejevi, Oleg Tabakovi ja teistega kuulus.

Igor Kvaša oli 1998. aastast kuni surmani telesaate "Oota mind" saatejuht. Eestis kannab sama saatesari pealkirja "Sind otsides". 

Teatritöö kõrvalt tegi Igor Kvaša üle 60 filmirolli.

2007. aastal ilmusid tema memuaarid "Totška vozvrata" ("Точка возврата").

Igor Kvaša suri 30. augustil 2012, olles 79-aastane. Ta maeti 4. septembril Moskva Trojekurovo kalmistule. Ärasaatmine toimus teatris Sovremennik.

## Filme
*"Vabariigi vara" (1972)
*"Toosama Münchhausen" (1979)
*"Mees Kaputsiinide bulvarilt" (1987)
*"Kolm südant" (1992)
*"Meister ja Margarita" (1994)
*"Skorpioni märgi all" (1995)  

## Tunnustus
*Vene NFSV rahvakunstnik (1978)

## Viited

## Välislingid
*
Go (täpsustus)

***[[Go]]** on lauamäng.
***[[Go (programmeerimiskeel)|Go]]** on programmeerimiskeel.

### Filmid
*"Läksime!" (originaalpealkiri "**Go**"; TV3 on kasutanud ka pealkirja "Go – elu algab kell kolm öösel", mis on tõlge filmi tunnuslausest "go - life begins at 3am.") on 1999. aasta krimikomöödia, mille peaosades mängivad Sarah Polley ning Katie Holmes

## Vaata ka
*Go Group (Eesti ettevõte)
Peter Aulinus

**Petrus Erichsohn Aulinus** (7. jaanuar 1617 Värnamo, Småland – 7. november 1687 Tallinn) oli Eesti vaimulik.

Aulinus sündis Värnamos (praeguse haldusjaotuse järgi Jönköpingi läänis) Smålandis. Koolis ja gümnaasiumis õppis ta Växjös. Seejärel õppis ta (immatrikuleeriti 6. augustil 1648, oli stipendiaat aastani 1648) Tartu Ülikoolis. Aastast 1649 oli ta Tallinna toomkooli õpetaja, 29. märtsist 1652 konrektor ja 25. aprillist 1659 Tallinna katedraali- ehk toomkooli rektor.

Ta oli aastal 1659 Tallinna toomkiriku rootsi koguduse abipastor, 24. augustil 1659 sai ta erakorraliseks pastoriks ning Tallinna linnakonsistooriumi vaimulikuks assessoriks. Aastatel 1669–1676 oli ta (kutsuti 25. novembril 1669) Tallinna Mihkli koguduse abiõpetaja, aastatel 1676–1687 sama koguduse õpetaja.

Ta on kirjutanud juhuluulet. 7. juulil 1647 pidas ta Tartu Ülikoolis teadusliku oratsiooni *Oratio de voluplate.* Dorpat 1647.

Aulinus suri aastal 1687 Tallinnas ja maeti 10. novembril 1687 Oleviste kirikusse. Talle pühendatud matusetrükise (*Arzney wieder die Hertzenangst.* Reval 1687) koostas Tallinna Niguliste koguduse õpetaja Gottfried Stecher.

## Isiklikku
Tema poeg Johannes Aulinus (1650–1710) oli Tallinna Mihkli koguduse ja Harju-Madise koguduse õpetaja, poeg Isaac Aulinus (1664–1710) oli Tallinna gümnaasiumi kreeka keele professor, tütar Anna Maria oli abielus Jõelähtme ja Kuusalu pastori Arend Johann Knüpfferiga.

## Viited
Bujar Nishani

**Bujar Faik Nishani** (sünninimi **Bujar Faik Mehmeti**; 29. september 1966 Durrës – 28. mai 2022 Saksamaa) oli Albaania poliitik, kes oli 24. juulist 2012 kuni 24. juulini 2017 Albaania president.

Nishani omandas kõrghariduse Skënderbej sõjaväeakadeemias, mille lõpetas 1988. aastal. Lisaks on ta 2004. aastal lõpetanud Tirana Ülikooli õigusteaduskonna ja kaitsnud 2005. aastal sama ülikooli juures magistrikraadi Euroopa uuringute alal.

Alates 1991. aastast oli ta Albaania Demokraatliku Partei liige. 2005. aastal valiti ta esimest korda parlamendi liikmeks. Nishani on kuulunud mitmel korral Albaania valitsusse, olles aastatel 2007–2009 ja 2011–2012 siseminister ning aastatel 2009–2011 justiitsminister.

11. juunil 2012 toimunud presidendivalimistel Albaania parlamendis valiti Nishani 73 poolthäälega riigi uueks presidendiks. Sama aasta 12. juunil astus ta justiitsministri ametist tagasi ja vannutati 24. juulil ametisse Albaania presidendina.

## Välislingid

*Bujar Nishani elulugu Albaania presidendi ametlikul veebilehel *(inglise keeles, vaadatud 09.10.2012)*
Geyvi

**Geyvi** oli keskaegne Eestimaa vasallisuguvõsa, mis on nimetatud Jõhvi järgi.

6. jaanuaril 1336 on mainitud Taani kuninga vasalli Nicolaus de Geyvi (pitseril *S' [NICOL]AI DE YHEVI*). Ta võib olla samane Nikolaus von Werlega (esineb allikais Dargunis 1308. aastal). 

Perekond kasutas sama vappi Barnekow'dega, kellega Hamelnist pärit kodanik Johannes Barnekowe ei ole ilmselt suguluses.

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 522–523.
Abdelmalek Sellal

**Abdelmalek Sellal** (sündinud 1. augustil 1948 Constantine'is) on Alžeeria poliitik, kes oli Alžeeria peaminister 3. septembrist 2012 13. märtsini 2014 ja 28. aprillist 2014 25. maini 2017.

Kõrghariduse omandas Sellal Alžeerias ja lõpetas 1974. aastal École nationale d'administrationi diplomaadina.

Ta on olnud tegev omavalitsussüsteemis ja töötas aastatel 1994–1998 Alžeeria välisministeeriumis. 1998. aastast on ta kuulunud Alžeeria valitsusse, olles sise- ja keskkonnaminister (1998–1999), noorte- ja spordiminister (1999–2001), riigivaraminister (2001–2002), transpordiminister (2002–2004) ja loodusvarade minister (2004–2009, 2010–2012).

3. septembril 2012 vabastas president Abdelaziz Bouteflika senise peaministri Ahmed Ouyahia ametist. Uueks valitsusjuhiks nimetas ta samal päeval Abdelmalek Sellali.

13. märtsil 2014 astus Sellal peaministriametist tagasi, et asuda juhtima president Bouteflika valimiskampaaniat. Bouteflika valiti neljandaks ametiajaks presidendiks ja kohe pärast oma ametisse vannutamist 28. aprillil 2014 nimetas president Sellali uuesti Alžeeria peaministriks.

2022. aasta veebruaris viidi Abdelmalek Sellal haiglasse Alžiiris asuvas CHU Mustapha-Pachas koroona omikrontüve variandiga saastumise tõttu ja tal oli viimasega seotud terviseprobleeme.
Ala

**Ala** on mitmetähenduslik sõna.
***Ala** ehk **maa-ala** on **[[territoorium]]** või **[[regioon]]**.
***[[Ala (anatoomia)]]** on piirkond anatoomias. 
***[[Ala (Tõrva)]]** on Valgamaal Tõrva vallas olev küla.
***[[Ala (Hiina)]]** on Hiina Rahvavabariigi haldusüksus.
***[[Ala (Hiiumaa)]]** on Hiiumaal Hiiumaa vallas olev küla.
***[[Ala (Trento)]]** on vald Trento provintsis Itaalias.

## Vaata ka
*Ajalooline ala
*Inkorporeerimata ala
*Loodusala
*Organiseeritud ala
Koggele

**Koggele** oli keskaegne Eestimaa vasallisuguvõsa, mis on nimetatud Koila küla järgi.

Perekond võib põlvneda Taani hindamisraamatus mainitud Albern de Kokaelist. Nad võisid olla Lodede järelvasallid.

22. märtsil 1311 kuulutas Johannes dictus Kalle Riiale sõja oma tapetud venna eest. Tema pitseri legend on *S' [HIN]RICI DE KELE*, see võib olla tema isa või venna pitser. Ta võib olla samane 1318. aastal mainitud majaomanik Johannes Kolle'ga, veel 1328. aastal on mainitud Coggele või Rogiele. 

Perekonnaliikmetest on teada veel Johannes ja Nicolaus, Henneke (umbes 1400) ja raehärra Nicklaus (umbes 1400).

Samanimelistest on Eestimaal teada veel enne 1500. aastat surnud Narva raehärra Hans Kochele. Wanradt-Koelli katekismuse tõlkijat on 1527. aastal nimetatud Johann Koyell.

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 868.
Bobby

**Bobby** on hüüd- või hellitusnimi (Roberti või Robini mugandus) või eesnimi.

## Nime kandjaid
*Bobby Moore, inglise jalgpallur
*Bobby Ray Simmons, USA räppar ja muusikaprodutsent
*Bobby Stuart, USA kaskadöör ja filminäitleja
*Bobby Womack, USA laulja

## Vaata ka
*Bobbie
Louise Lake-Tack

Dame **Louise Agnetha Lake-Tack** (sündinud 26. juulil 1944 St Phillip'sis) on Antigua ja Barbuda jurist ja riigiametnik. Ta oli 17. juulist 2007 kuni 13. augustini 2014 Antigua ja Barbuda kindralkuberner.

Olles omandanud esmase kutse meditsiiniõena ja ka selles valdkonnas praktiseerinud, õppis ta hiljem õigust ja töötas kohtunikuna. Suurema osa oma elust on ta elanud ja töötanud Suurbritannias.

Kui ta 2007. aastal Antigua ja Barbuda kindralkuberneriks määrati, sai temast esimene naine sellel ametikohal.
Kalleuere

**Kalleuere** oli keskaegne Eestimaa vasallisuguvõsa, mis on nimetatud Kallavere külade (Rootsi-Kalavere ja Maa-Kalavere) järgi Jõelähtme kihelkonnas.

Suguvõssa on teadaolevalt kuulunud:

* domina Kalleuere Tallinnas (1341)
* Callevere tappis 1343. aastal teise vasalli, Vrowinus de Lemede
* Johannes Kalleuer, kauples Tallinnas
* Helmeke (Helmolt Kallevyr)

Aastail 1383–1385 on mainitud sepp Jacobus Kallevier (Kallewire, Kallevir), kellele müüdi Tallinnas üks pärand eesti õiguse järgi, sisuliselt sama õiguse järgi sai oma pärandi ka üks teine vasall. Aastail 1390–1392 elas Tallinnas kalur Kalleuer.

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 862–863.
Hawenpe

**Hauwenpe** oli keskaegne Eestimaa vasallisuguvõsa, mis on nimetatud Haiba küla järgi.

Nad olid tõenäoliselt Lodede järelvasallid, kuna Paul Johanseni arvates oli Houwenpede vasallisuguvõsa valduses 14. sajandil Haiba (Hageri kihelkonnas). Et Taani hindamisraamatu järgi, s. o. arvatavasti 1240. aastate seisuga, kuulus Haiba (Howympæ) Lodedele, on Johansen oletanud, et Houwenped võisid olla Lodede allvasallid.

Suguvõsa liikmetest on teada:

*Hennekinus Haukimpe (pitseri legend *S'JOHANNIS HAWIIPE*), Taani kuninga Harjumaa vasall Eestimaa hertsogkonnas, kannupoiss (1325–1341)
**tütar, Tallinna kodaniku Lodwicus Wyse abikaasa, surnud 1341
**Tylo Houwenpe, tapetud koos Nicolaus de Lodega, Hinko de Yckeskulle poolt 1371. aasta paiku
**Henneke Hauwenpe või Hauwenpe (1371–1385), müüs 1373 Laoküla neljale rootsi talupojale, tema abikaasa oli Ghertrudis
***Nicolaus, dictus de Houwenpe, majaomanik Tallinnas, abielus Kerstinega (1392) 
***Hermannus, dictus de Houwenpe 
**** Vicke, sai 1432 Tallinna kodanikuks, tegi 1465 testamendi, lastetu.

Perekonna vapiks oli nelitatud kilp, kuid selle värvid pole teada. Tiit Saare on omistanud vapile värvid, mis põhinevad alles hiljem kasutusele võetud heraldiliste värvide märkimisel.
## Viited

## Kirjandus
*Paul Johansen. Die Estlandliste des Liber Census Daniae. Reval, Kopenhagen 1933. S. 855.
Quentin Bryce

**Quentin Bryce** (täisnimi **Quentin Alice Louise Bryce**, neiupõlvenimega **Strachan**; sündinud 23. detsembril 1942 Brisbane'is) on Austraalia jurist ja riigiametnik, kes oli 5. septembrist 2008 kuni 28. märtsini 2014 Austraalia kindralkuberner.

Kõrghariduse omandas ta Queenslandi Ülikoolis, mille lõpetas 1965. aastal õigusteaduse bakalaureusena. Aastatel 1968–1983 oli ta sama ülikooli õigusteaduse õppejõud.

Hiljem töötas ta eri ametikohtadel Queenslandi osariigi valitsuses ja Austraalia föderaalvalitsuses. Muuhulgas oli ta aastatel 1988–1993 Austraalia soolise diskrimineerimise volinik.

Aastatel 2003–2008 oli Bryce Queenslandi osariigi kuberner. 13. aprillil 2008 nimetas kuninganna Elizabeth II Bryce'i peaminister Kevin Ruddi ettepanekul Austraalia kindralkuberneriks ja sama aasta 5. septembril vannutati ta ametisse. Temast sai esimene naine selles ametis.
Piret-Päiv Rist

**Piret-Päiv Rist** (sündinud 30. detsembril 1967) on eesti ajakirjanik.

Päiv Rist on lõpetanud Vastseliina Gümnaasiumi, õppinud Tallinna Ülikoolis ning lõpetanud 1992. aastal Tartu Ülikooli eesti keele ja kirjanduse erialal.

Aastatel 1993–1995 elas ta Prantsusmaal Pariisis.

Töötanud Kanal 2-s ja 1997. aastast Eesti Raadios. 2000. aastast on Piret-Päiv Rist Eesti Rahvusringhäälingu Viljandi korrespondent. Teinud raadiosaateid Viljandist, Rakverest, Võrust ja Saaremaalt. Aastatel 2014–2019 töötas ta Viljandi linna raadioreporterina. Teeb kaastööd Soome ajalehele Helsingin Sanomat. Teinud kaastööd ka Eesti ajalehtedele.

## Viited
Pál Erdős

**Paul Erdös** (ungari: **Erdős Pál**; 26. märts 1913 Budapest – 20. september 1996 Varssavi) oli Ungari matemaatik.

Ta oli üks 20. sajandi tuntumaid matemaatikuid. Koostöös sadade kolleegidega on Erdős avaldanud kombinatoorika, graafiteooria, arvuteooria, tõenäosusteooria, hulgateooria, lähendusteooria ja klassikalise analüüsi valdkondades rohkem töid kui ükski teine matemaatik.  Mitme matemaatikaautasu laureaat.

Erdős oli ekstsentriline isiksus, ta "vagabundeeris" mööda teaduskonverentse ja kolleege ning maised hüved teda ei huvitanud. Erdősit tuntakse ka seoses Erdősi arvu ja ideega "RAAMAT", kus jumal hoiab matemaatiliste *teoreemide täiuslikke tõestusi*.

## Elulugu
Erdős sündis tollases Austria-Ungaris juudi pere vanima pojana. Tema vanemad olid saanud matemaatikahariduse ja töötasid õpetajatena, ema ka koolijuhatajana. Juba varases lapsepõlves avaldus Erdősi matemaatiline võimekus, nelja-aastaselt suutis ta peast korrutada neljakohalisi arve. Koolipoisina võitis ta korduvalt matemaatikaolümpiaade. Lõpetas Ungari Kuningliku Péter Pázmány Ülikooli.

Alates 30. eluaastatest kuni elu lõpuni oli ta "rändav matemaatik". Näiteks läks ta kolleegile külla, teatas: "Mu aju on avatud," ja jäi sinna mitmeks päevaks, et koos ette valmistada mõned artiklid ning siis edasi rännata. Oma matemaatilisi ideid jagas Erdős teistele heldelt, samas aga reageeris avatult ka võõrastele ideedele. Kuni elu lõpuni rääkis ta inglise keelt tugeva ungari aktsendiga.

Erdős suri Poolas ühe konverentsi ajal infarkti tagajärjel. Taskus oli tal lennupilet Vilniusesse, kus pidi toimuma järgmine konverents.

## Töiseid saavutusi
Erdősi peamised töövaldkonnad olid arvuteooria ja graafiteooria. Ta oli ka eestvedaja tõenäosusteooria atribuutide juurutamisel arvuteooriasse ja graafiteooriasse. Erdős ei olnud niivõrd huvitatud teooria ülesehitusest, kui konkreetsete probleemide lahendamise võimalikult lihtsast, elegantsest ja "mõistetavast" viisist.

Aastal 1931, olles alles üliõpilane Budapestis, andis ta elegantse elementaarse tõestuse Bertrandi teoreemile, et *n* > 1 on alati algarv *n* ja *2n* vahel. Algarvude teemal jätkusid hiljem koostööd Atle Selbergi, Paul Turani ja paljude teiste kolleegidega.

Kombinatoorika aspektist töötas Erdős välja *ekstreemsete graafide teooria*, uuris kombinatoorika probleeme elementaarses geomeetrias ja Ramsey teoorias. Ta esitas idee asümptootiliste hinnangute kohta arvuteooriast kuni kombinatoorikani, mida nüüd nimetatakse *kombinatoorseks arvuteooriaks*.

Koostöös Alfréd Rényiga töötas ta aastatel 1959–1968 välja *m* tippu ja *n* serva omavate *juhuslike graafide teooria*, mis hiljem avaldas mõju informaatika arengule.

Hulgateooria raames arendas Erdős *lõpmatut kombinatoorikat*, milles ta eestvedaja oli. Koos András Hajnali, Richard Rado ja teistega ta uuris arvude jaotuvuse omadusi, mis viis Ramsey teoreemi üldistusteni. Erdős saavutas olulisi tulemusi arvutusmatemaatikas, eriti funktsioonide lähendamise teooria alal.

## Tunnustus
*1989 – Londoni Kuningliku Seltsi välisliige

## Viited
Johann Andreas Dorsche

**Johann Andreas Dorsche** (24. aprill 1660 Heldenbergen – ? Espoo) oli Eesti ja Liivimaa vaimulik.

Dorsche sündis Heldenbergenis (praegu Nidderau linnaosa, Main-Kinzig kreisis, Hesseni liidumaal). Ta õppis (immatrikuleeriti 23. oktoobril 1677) Giesseni ülikoolis. Viibis juba aastal 1684 Tallinnas.

Ta oli aastatel 1689–1691 Narva Johannese koguduse kaplan. Aastatel 1692–1703 oli ta Põltsamaa Niguliste koguduse õpetaja, aastal 1703 oli ta Tartu kreisi 3. osa (sisuliselt Viljandi praostkonna) praost. 

Aastal 1704 põgenes ta Tallinna, aastal 1705 viibis ta Soomes, aastal 1706 oli ta taas Tallinnas, aastal 1710 põgenes ta Soome; aastal 1713 kirjutas ta Rostockist pärit üliõpilase Peter Heydrichi reisialbumisse pühenduse kui Põltsamaa pastor. 

Aastal 1720 on teda nimetatud põgenikuna Rootsis ja aastast 1726 Espoo lähedal Otsolahtis, kus ta ka suri (surmaaeg pole teada).

## Viited
Aruküla tänavate loend

''Siin on loetletud Aruküla tänavaid ja muid aadressikohti.

## A
*Aia
*Alajaama

## H
*Harju tee (Aruküla)

## J
*Jaama
*Järsi tee (Aruküla)

## K
*Kaasiku
*Kadaka
*Kangla tee (Aruküla)
*Kase
*Kevade
*Kirsi
*Kuuse
*Künka
*Kasesalu

## L
*Laane
*Lammassaare tee (Aruküla)
*Lehise tee (Aruküla)
*Lepa
*Lepiku põik
*Lille
*Linnu tee (Aruküla)
*Linnumäe tee (Aruküla)

## M
*Maasika
*Metsa tee (Aruküla)
*Mõisamaa tee (Aruküla)
*Männiku tee (Aruküla)
*Männiku põik
*Männimetsa tee (Aruküla)
*Männivälja tee (Aruküla)

## N
*Nurme
*Nõmme tee (Aruküla)
*Nõmmiku tee (Aruküla)

## P
*Piiri
*Pirni
*Punane
*Põhja
*Põhja põik
*Põllu
*Pärnamäe tee (Aruküla)

## R
*Raja
*Raudtee

## S
*Sarapiku tee (Aruküla)
*Soo
*Staadioni
*Staadioni põik
*Suvila
*Suvila põik
*Sõstra
*Sügise

## T
*Tallinna maantee
*Talve tee (Aruküla)
*Tamme
*Tiigi
*Toominga
*Tulbi

## V
*Vaarika
*Vainu
*Vanalehise allee
*Võidu
*Välja tee (Aruküla)

## Ö
*Ööbiku
Zoutenaaie

**Zoutenaaie** on hollandikeelne küla ja osavald Belgias Flandria piirkonnas Lääne-Flandria provintsis Veurne ringkonnas Veurne vallas.

Kuni 1971. aastani oli Zoutenaaie omaette vald.


Pilt:Centrum_Zoutenaaie.JPG|
Pilt:Zoutenaaie - Gedenkmuur 2.jpg|


## Välislingid
Avekapelle

**Avekapelle** on hollandikeelne küla Belgias Flandria piirkonnas Lääne-Flandria provintsis Veurne ringkonnas Veurne vallas.


Pilt:Windmolen Oude Zeedijkmolen (DSCF9628).jpg|Vana tuulik
Pilt:Avekapelle - Pastorij 1.jpg|
Pilt:Avekapelle - Sint-Michielskerk 3.jpg|


## Välislingid
Eggewaartskapelle

**Eggewaartskapelle** on hollandikeelne küla Belgias Flandria piirkonnas Lääne-Flandria provintsis Veurne haldusringkonnas Veurne vallas.


Pilt:Eggewaartskapelle - Village 1.jpg|Külatänav
Pilt:Eggewaartskapelle - Sint-Jan-Onthoofdingkerk 3.jpg|
Pilt:Eggewaartskapelle - Sint-Jan Onthoofdingkerk.jpg|Sint-Jan Onthoofdingkerk


## Välislingid
Steenkerke

**Steenkerke** on hollandikeelne küla Belgias Flandria piirkonnas Lääne-Flandria provintsis Veurne ringkonnas Veurne vallas.


Pilt:Steenkerke - Sint-Laurentiuskerk 3.jpg|Sint-Laurentiuskerk
Pilt:Steenkerke - Belgian Military Cemetery 4.jpg|Belgia sõjaväekalmistu


## Välislingid
Bulskamp

**Bulskamp** on hollandikeelne küla Belgias Flandria piirkonnas Lääne-Flandria provintsis Veurne haldusringkonnas Veurne vallas.

Veurnest umbes kilomeetri kaugusel edelas asuv Bulskamp on Veurne osavald alates 1971. aastast.

1297. aasta 20. augustil toimus prantsuse ja flaami vägede vahel Bulskampi lahing, mida peetakse ka eelmänguks viis aastat hiljem toimunud Kuldkannuste lahingule.


Pilt:Bulskamp - Skyline.jpg|Vaade
Pilt:Bulskamp - Sint-Bertinuskerk 2.jpg|Sint-Bertinuskerk
Pilt:Red dogs in Bulskamp (Veurne).JPG|Punased koerad


## Välislingid
Veurne

**Veurne** on hollandikeelne vald Belgias Flandria piirkonnas Lääne-Flandria provintsis Veurne haldusringkonnas.

## Asulad
Veurne jaguneb järgmisteks osavaldadeks ja piirkondadeks:


Veurne - Sint-Walburgakerk 1.jpg|
Orgel Sint Walburgakerk.JPG|
Sint Niklaaskerk.JPG|
Veurne - Vleeshalle 1.jpg|
Veurne Rathaus.jpg|
Veurne - Grote Markt 30-34.jpg|


## Sõpruslinnad
*  – Röstrath

## Viited

## Välislingid

* Koduleht (hollandi keeles)
Wavre

**Wavre** on prantsuskeelne linn Belgias Valloonia piirkonnas Vallooni Brabandi provintsis Nivellesi haldusringkonnas. Wavre on Vallooni Brabandi provintsi keskus. 

## Ajalugu
Esimesed teated inimasustusest Gallia aladelt pärinevad I aastatuhande algusest. Kirjasõnas on asulat esimest korda mainitud 1050. aastal. 13. sajandiks oli tähtsate kaubateede ristmikule tekkinud turg.

18. ja 19. juunil 1815 toimus seal maha prantslastele võidukas Wavre'i lahing. Wavre'i lahingu lõpuks oli Napoleon juba kaotanud Waterloo lahingu.


Basilique Notre Dame de Basse Wavre.JPG|
Wavre - Saint-Jean-Baptiste - Clocher b2.JPG|
Église Saint-Martin de Limal 14.JPG|
Ancien couvent des Carmes Chaussés de Wavre 09.JPG|


## Viited

## Välislingid

*Koduleht (prantsuse keeles)
Julius Fučík (helilooja)

**Julius Fučík** (18. juuli 1872 &ndash; 25. september 1916) oli tšehhi helilooja ning sõjaväeorkestrite dirigent.

Suurema osa oma elust oli Fučík sõjaväe puhkpilliorkestrite juht. Viljaka heliloojana kirjutas ta üle 400 marsi, polka ja valsi. Kuna enamik ta teostest on mõeldud sõjaväeorkestritele, on teda hüütud "Böömimaa Sousaks".

Fučíku marsse esitatakse Tšehhi Vabariigis tänapäevalgi isamaalise muusikana. Tema ülemaailmne kuulsus püsib siiski vaid ühel teosel: marssi "Gladiaatorite sissemarss" ("Vjezd gladiátorů", *opus* 68) tuntakse ühe populaarseima viisina tsirkusemuusikas, eriti klounide sisenemise saateks. Pala algne nimi oli "Grande Marche Chromatique". Teine tema marssidest, "Firenzelaste marss" ("Florentiner Marsch"), ei ole küll sama populaarne, kuid puhkpilliorkestrid esitavad seda siiski sageli.

Fučík oli Natsi-Saksamaa režiimi poolt hukatud ajakirjaniku Julius Fučíku onu.

## Viited

## Välislingid

* Elulugu portaalis klassika.info (saksa keeles)
* Elulugu portaalis planet-vienna.com (saksa keeles)
* Osaline teoste kataloog
* Midi-fail "Gladiaatorite sissemarsi" sissejuhatusega
* "Gladiaatorite sissemarss" Youtube'is
Enantiomeer

**Enantiomeer** on üks kahest stereoisomeerist (ruumilisest isomeerist), mis on teineteise suhtes peegelpildid ja mitteühitatavad (mitteidentsed). 

Orgaanilises keemias loob nelja erineva aatomi või rühmaga seotud asümmeetriline süsiniku aatom tüüpilise kiraalsuskeskme, mistõttu saavad esineda enantiomeerid ehk käelised isomeerid, mille peegelpildid ei ühti sarnaselt nagu meie parem ja vasak käsi ei ole ühitatavad. Tegu on kiraalsete molekulidega. 

Enantiomeerselt puhas ühend tähendab, et tegu on vaid ühe käelise isomeeriga kahest võimalikust. Ühe enantiomeeri ülekaalu teise enantiomeeri suhtes iseloomustatakse näitajaga enantiomeerne liig. Enantiomeeride 1:1 segu nimetatakse ratseemiliseks seguks ehk ratsemaadiks. 

Enantiomeeride füüsikalised omadused ja keemilised omadused on identsed, välja arvatud kaks omadust. Esiteks, erineva kiraalsusega ühenditel on võime pöörata neid läbiva  polariseeritud valguse polarisatsioonitasandit 
vastupidistes suundades. Nimetatakse seda nähtust optiliseks aktiivsuseks ja sellest tuleneb ka vahel kasutatav nimetus "**optilised isomeerid**". Teiseks, enantiomeeridel pole vahet, kui reaktsioon toimub nn tavaliste mittekäeliste molekulidega. Kuid oluliselt võib erineda nende toime teiste kiraalsete molekulidega, seega ka nende bioloogiline toime looduses valdavalt esinevate asümmeetriliste biomolekulidega. Siit tuleneb vajadus saada näiteks ravimeid nõutud käelisusega, sest „vasaku käe kinnas paremasse kätte ei istu”, s t vale käelisusega ravimi toime on nõrk või toime puudub või on isegi kahjulik.

## Enantiomeeride saamine
Enantiomeerselt puhaste ainete vajadus farmaatsias, agrokeemias ja kosmeetikas kasvab pidevalt. Puhaste enantiomeeride saamiseks on põhimõtteliselt kolm võimalust.
1) Eraldamine looduslikust materjalist – see võimalus on aga piiratud looduses olemasolevate struktuuridega ja seotud aeganõudvate komplitseeritud eraldamisprotseduuridega.
2) Eraldamine sünteesil saadud ratseemilisest segust – see meetod on seotud tülika ja kalli enantiomeeride lahutamise protsessiga ning lisaks toob kaasa asjatu lähtematerjali kulu seoses mittevajaliku isomeerse produkti tekkega. Põhiliselt kasutatakse kineetilise lahutamise protseduure. Näiteks reageerib üks enantiomeer kiraalse  ensüümiga  kiiremini kui teine ja nii jääb vähemaktiivne enantiomeer valdavalt reageerimata.
3) Vajaliku enantiomeeri süntees lihtsatest mittekäelistest lähteühenditest kasutades asümmeetrilise sünteesi spetsiifilisi meetodeid. Asümmeetriline süntees on protseduuride jada, milles luuakse soovitav kindla konfiguratsiooniga produkt võimalikult suure enantiomeerse liiaga. Soovitava produkti konfiguratsioon tuleneb kiraalsest mõjurist, milleks on kas kiraalne substraat, kiraalne reagent, kiraalne katalüsaator või kiraalne abiühend.
## Kirjandust
Margus Lopp. Stereokeemia. Tallinna Tehnikaülikooli Kirjastus, 2014, 277 lk.
## Vaata ka
*asümmeetriline süntees
*diastereomeer
*kiraalne molekul
*ratsemaat
*stereokeemia
*stereokese
Tenfold Rabbit

**Tenfold Rabbit** oli Eesti ansambel, mis viljeles elektroonilist *indie*-muusikat.

Ansambli liikmed olid Andres Kõpper, Rain Parve, Meelik Samel ja Martin Petermann.

Tenfold Rabbit võttis looga "Oblivion" osa konkursist "Eesti Laul 2012", kus Ott Leplandi ja Lenna järel saavutati 3. koht. Looga "Balance Of Water & Stone" võeti osa konkursist Eesti Laul 2013. Sel korral nad poolfinaalist edasi ei pääsenud.

12. oktoobril 2012 andis Tenfold Rabbit välja oma esikalbumi "Travel the World".

Tenfold Rabbit alustas 2013. aastat eduka kontserditurneega, mis koosnes seitsmest publikurohkest kontserdist Lätis, Leedus, Poolas, Tšehhis ja Saksamaal. Ringreisi raames filmiti koostöös Leedu muusikaturunduskeskkonnaga Vilnius Temperature video laulule "Balance of Water and Stone", millega Tenfold Rabbit osales ka 2013. aasta Eesti Laulu konkursil. 

2013. aasta Eesti Muusikaauhindade jagamisel kuulutati album "Travel the World" parimaks alternatiivmuusikaalbumiks.

21. novembril 2014 ilmus ansambli teine album "Fools".

Veebruaris 2015 teatas bänd oma Facebooki lehel, et lõpetab tegutsemise.

## Viited
Artur Rasi-zadə

**Artur Tahir oğlu Rasizadə** (eesti keeles on kasutatud ka nimekuju **Artur Rasizade**; sündinud 26. veebruaril 1935 Gəncəs) on Aserbaidžaani poliitik, kes oli 4. novembrist 2003 kuni 21. aprillini 2018 Aserbaidžaani peaminister.

Ta lõpetas 1957. aastal Aserbaidžaani Tööstusinstituudi ja töötas pikki aastaid Aserbaidžaani NSV naftatööstusettevõtetes. Tema tõus riigiaparaadi tippu algas 1978. aastal kui ta nimetati Aserbaidžaani NSV Riikliku Plaanikomitee esimehe asetäitjaks. 1981. aastal edutati ta Aserbaidžaani Kommunistliku Partei Keskkomitee rasketööstusosakonna juhatajaks ja 1986. aastal sai temast Aserbaidžaani NSV Ministrite Nõukogu esimehe esimene asetäitja. Rasizade jäi valitsusjuhi esimeseks asetäitjaks kuni 1992. aastani.

Mais 1996 kutsus president Heydar Aliyev ta taas valitsusjuhi esimeseks asetäitjaks ja sama aasta 26. novembril nimetati Rasizadə esimest korda Aserbaidžaani peaministriks. 4. augustil 2003 taandus ta peaministri esimeseks asetäitjaks, et vabastada peaministri ametikoht presidendi pojale Ilham Aliyevile, kuid jäi sisuliselt valitsuskabineti tegelikuks juhiks. Kui Ilham Aliyev astus novembris oma isa asemel presidendiametisse, siis ennistas ta Rasizade peaministriks.

Veebruaris 2005 autasustas president Ilham Aliyev teda teenete eest Aserbaidžaani majanduse arendamisel Iseseisvuse ordeniga.

## Välislingid
Arthur Foulkes

Sir **Arthur Alexander Foulkes** (sündinud 11. mail 1928 Matthew Townis) on Bahama ajakirjanik, poliitik, diplomaat ja riigiametnik; Bahama kindralkuberner (2010–2014).

Ta on töötanud ajalehetrükkali, uudistereporteri ja toimetajana. Progressiivse Liberaalse Partei liikmena oli ta aastatel 1962–1967 partei ametliku häälekandja The Bahamian Times asutaja ja peatoimetaja.

1967. aastal valiti Foulkes esimest korda parlamenti. 1968. aastal sai ta esialgu side-, hiljem aga turismiministriks. 1971. aastal oli ta üks uue erakonna, Vaba Rahvusliku Liikumise asutajaid. Aastatel 1972–1982 oli ta kaks ametiaega parlamendi ülemkoja liige (senaator) ja 1982. aastal valiti ta taas parlamendi alamkotta.

1992. aastast oli Foulkes tegev peamiselt diplomaadina. Aastatel 1992–1999 oli ta Bahama kõrge volinik Suurbritannias ning ühtlasi suursaadik Prantsusmaal, Saksamaal, Itaalias, Belgias ja Euroopa Liidu juures. 1999. aastal nimetati ta Bahama esimeseks suursaadikuks Hiinas ja Kuubal. Diplomaatilisest teenistusest lahkus ta 2002. aastal ja pöördus tagasi ajakirjandusse.

2007. aastal nimetas peaminister Hubert Ingraham Foulkesi valitsuse infoteenistuse juhiks. Kindralkuberner Arthur Dion Hanna ametiaja lõpul esitas peaminister Ingraham ta kindralkuberneri kandidaadiks. 14. aprillil 2010 vannutati ta ametisse ja oli kuni 8. juulini 2014 Bahama kindralkuberner.

2001. aastal löödi ta Püha Miikaeli ja Püha Jüri Ordu rüütliks (GCMG).
Mart Siliksaar

**Mart Siliksaar** (sündinud 15. novembril 1949 Tartus) on eesti sulgpallitreener.

## Haridus
Ta lõpetas aastal 1968 Tartu 2. Keskkooli ja aastal 1973 Tartu Riikliku Ülikooli kehakultuuriteaduskonna.

## Treenerina
Seni on Siliksaare tuntuim õpilane Raul Must, kes osales 2008. aasta suveolümpiamängudel Pekingis ning 2012. aasta suveolümpiamängudel Londonis. 

Ta on klubi Triiton juht ning juhendab mitut treeningurühma ja lapsi.

## Tunnustus
* 2023 Valgetähe V klassi teenetemärk

## Välislingid
* Tiit Reinart. Treener, kes kukutas Kambodža valitsuse
*
Eliud Williams

**Eliud Thaddeus Williams** (sündinud 21. augustil 1948) on Dominica riigiametnik ja poliitik.

Ta oli 17. septembrist 2012 kuni 2. oktoobrini 2013 Dominica president.

Williams on pika staažiga riigiametnik. Ta lõpetas Lääne-India Ülikooli 1985. aastal bakalaureusekraadiga raamatupidamises ja 1995. aastal magistrikraadiga ärijuhtimises. Aastatel 1987–2004 töötas ta kantslerina mitmes Dominica ministeeriumis. 

Kui president Nicholas Liverpool halva tervise tõttu ametist lahkus, valiti Williams Dominica Tööpartei kandidaadina 17. septembril 2012 parlamendis presidendiks. Williams valiti presidendiks ühehäälselt, sest peamine opositsioonierakond Ühinenud Töölispartei pidas valimisi põhiseadusega vastuolus olevateks ja boikoteeris neid.

## Välislingid

*Eliud Williamsi elulugu Dominica valitsuse veebisaidil *(inglise keeles, vaadatud 10.10.2012)*
Minu suur O!

**"Minu suur O!"** (inglise keeles "Hysteria") on 2011. aastal linastunud romantiline komöödiafilm. 

Film räägib vibraatori sünnist viktoriaanlikul Inglismaal seoses hüsteeriaraviga. Filmi lavastas Tanya Wexler ning peaosades mängivad Felicity Jones, Maggie Gyllenhaal, Rupert Everett ja Hugh Dancy.
W.

"**W**" on 2008. aastal linastunud Oliver Stone'i film, mis räägib George W. Bushi elust. Nimitegelast kehastab Josh Brolin. Teistes tähtsamates rollides on Ellen Burstyn, Elizabeth Banks, James Cromwell, Thandie Newton, Jeffrey Wright, Scott Glenn ja Richard Dreyfuss.
Hajaenergeetika

**Hajaenergeetika** ehk **hajutatud energeetika** (inglise *distributed generation*) on elektrienergia saamine tarbijaga seotult ja hajutatult paiknevates mikro- ja minielektri- ja küttejaamades. 

Hajaenergeetika on tänu kasutatavale tehnoloogiale tõhusam ja tarbijate läheduse tõttu on väiksemad ka kaod elektri ülekandel. 

## Vaata ka
*energeetika
*energiatõhusus
*kütuseelement
*mikroenergeetika
*soojuse ja elektri koostootmine

## Viited
Säästev energeetika

**Säästev energeetika** (inglise *sustainable energetics*) on sihipärane arengusuund energiamajanduse kahjuliku keskkonnamõju vähendamiseks tehnoloogiauuenduste, taastuvate energiaallikate kasutuselevõtu ja energiasäästu kaudu, kusjuures on tagatud ühiskonna sotsiaal-majanduslikuks edenemiseks ja inimeste kvaliteetseks olmeks piisav ja hinnalt optimaalne varustatus energiaga. 

## Viited
Vabatahtlikud keskkonnalepped

**Vabatahtlikud keskkonnalepped** ehk **vaba tahte lepingud** (inglise *voluntary environmental agreements*) on ettevõtete ja ametkondade vabatahtlikud koostöölepped parema keskkonnaseisundi saavutamiseks. 

Näiteks kaasab ametkond ettevõtteid õigusaktide ettevalmistamisse, samas võtab ettevõte endale keskkonnakohustusi, mida kehtivad õigusaktid otseselt ei nõua, kuid mis märgatavalt parandavad keskkonna seisukorda. 

Vabatahtlikud keskkonnalepped võivad olla ka riikidevahelised, millega püütakse leida üksmeelt regionaalsete ja globaalsete erimeelsuste leevendamiseks. 

## Viited
Hishām Qandīl

**Hishām Muḩammad Qandīl** (araabia keeles هشام محمد قنديل, levinud nimekujud ka **Hesham Qandil** ja **Hisham Kandil**; sündinud 17. septembril 1962) on Egiptuse insener ja riigiametnik, kes oli 2. augustist 2012 3. juulini 2013 Egiptuse peaminister. Ta ei kuulu ega ole oma elus kuulunud ühtegi poliitilisse parteisse.

Qandīl on elektriinsener, kes on omandanud hariduse Egiptuses ja Ameerika Ühendriikides. Alates 1985. aastast töötas ta Egiptuse valitsusasutustes, tegeledes niisutuse ja hüdroenergia projektidega.

21. juulil 2011 nimetati ta Egiptuse veevarude ja niisutuse ministriks. Oma ametiajal kaitses ta ühtlasi Ameerika Ühendriikides Põhja-Carolina Osariigi Ülikoolis doktorikraadi bioloogilise ja põllumajandusliku inseneriasjanduse alal.

2. augustil 2012 nimetas president Muḩammad Mursī Qandīli riigi uueks peaministriks. Kuigi Qandīl on praktiseeriv muslim ja Muslimi Vennaskonna suhtes positiivselt meelestatud, ei peetud teda kui poliitiliselt sõltumatut isikut väga tõenäoliseks peaministrikandidaadiks. Qandīli valitsuskabinet oli suuresti tema enda nägu, koosnedes peamiselt parteitutest tehnokraatidest: 35 ministrist oli parteide esindajaid vaid kolm.

3. juulil 2013 kukutas sõjavägi võimult president Mursī. Samal päeval tagandas apellatsioonikohus ametist ka peaminister Qandīli, mõistes ta kohtuotsuse täitmata jätmise eest üheks aastaks vangi. Samal päeval võttis sõjaväepolitsei Qandīli vahi alla.
Rain Parve

**Rain Parve** (sündinud 18. novembril 1990) on eesti muusik.

Ta õpib Tallinna Ülikoolis geoökoloogiat.

Kitarrimängu algõppe sai ta oma isalt, ansambli Meie Mees basskitarristilt Vahur Parvelt. Trumme õppis Rain mängima bändiproovide mõttepauside ajal, tuubamängu algteadmised omandas kooliorkestris. 

## Viited
Inimlikud vajadused

**Inimlikud vajadused** ehk **inimvajadused** on asjad ja nähtused, mida iga inimene vajab normaalseks eluks ja arenguks.

Inimlikud vajadused ulatuvad kaugemale füsioloogilisest vajadusest toidu, vee ja sooja järele ning sisaldavad sotsiaalseid ja hingelisi vajadusi, nagu turvalisus, armastus, identiteeditunne ja enesetõestamine.

Inimlike vajaduste arvestamine on üks säästva ehk tasakaalustatud arengu lähtekohti.

## Vaata ka
* Elukvaliteet
* Heaolu
* Maslow' inimvajaduste hierarhia

## Viited
Keskkonnabilanss

**Keskkonnabilanss** (inglise keeles *eco-balance*) on keskkonnategevuse tulemuslikkuse hindamise meetod, mis põhineb ettevõtte sisend-väljundanalüüsil.

Selle peamine eesmärk on vähendada jäätme- ja heitmekoguseid, suurendada tõhusust (loodusvarade kokkuhoid) ja sellest tulenevalt vähendada kulusid.

## Vaata ka
*Keskkonnaarvestus
*Materjalikulu
*Veebilanss
*Ökoloogiline tasakaal

## Viited
Sotsiaalne märgis

**Sotsiaalne märgis** (inglise *social label*) on tarbijate ostuotsuste mõjutamisele suunatud märgis või teatis tootel, mis iseloomustab ettevõtte tegevuse sotsiaalset ja eetilist mõju huvirühmadele.

## Vaata ka
*Keskkonnamärgis

## Viited
Positiivne diskrimineerimine

**Positiivne diskrimineerimine** (inglise keeles *positive discrimination*) on sotsiaalpoliitika vorm, mis annab ebavõrdsuse kaotamise eesmärgil teatud eeliseid vaesunud või diskrimineeritud rühmadele või piirkondadele. 

Positiivne diskriminatsioon ei jõua tavaliselt ebavõrdsuse tekkepõhjusteni, vaid tegeleb ainult tagajärgedega.

## Vaata ka
*Sotsiaalne areng

## Viited
Punsli õli

**Punsli õli**, ka **punsli eli**, ka **Kunzeni haavapalsam** on kitsamas tähenduses kuue ravimtaime tinktuur, mis algselt oli mõeldud haavade võidmiseks, kuid mida hiljem hakati kasutama söögiisu suurendaja ja sügismasenduse peletajana.

Punsli õli on laiemalt tuntud Oskar Lutsu lühiromaanist "Suvi" ja selle põhjal tehtud samanimelisest filmist "Suvi", kus apteeker pakub Tootsile südamepöörituse vastu preparaati Bals. vulnerar. Kunz.

Punsli õlil on Ain Raali järgi kolm tähendust: 
*kõige laiemas tähenduses on punsli õli mistahes alkohoolne jook, mis on apteekri valmistatud;
*kitsamas tähenduses on see Riia palsam;
*kitsaimas tähenduses on see konkreetse retseptiga tinktuur.

## Ajalugu
Esimese Riia palsami nimelise haavapalsami lõi 16. ja 17. sajandi Läti apteekrite retseptide järgi 1752. aastal Riia farmatseut Abraham Kunze. Algselt oli preparaadi nimetus looja järgi "Kunze Riia palsam", kuid hiljem Kunze nimi tinktuuri nimetusest kadus ja tema asemele tulid sõltuvalt koostisest valge, kollane või must Riia palsam.

Eestikeelses suulises traditsioonis sai *Kunzen*ist *Punsel*.

Riia palsamit võib pidada tuntud Saksa likööri Jägermeister eelkäijaks.

## Viited
Sotsiaalne areng

**Sotsiaalne areng** (inglise keeles *social development*) on (inimeste või ühiskonna) üldise heaolu paranemine, mida mõõdetakse selliste sotsiaalsete indikaatoritega, nagu keskmine eluiga, laste suremus, kirjaoskus, sotsiaalteenuste osutamine; tänapäeval lisatakse inimkeskse arengu kontekstis näitajatena ka vaeste kogukondade elujärje parandamine, kogukonnajuhtimine, omavõim ja keskkonnaanalüüs. 

Sotsiaalne areng edeneb näiteks haridus-, tervise- ja elamumajandusprogrammide ning avalikele teenustele parema juurdepääsu võimaldamise kaudu.

Sotsiaalne areng väljendub ühiskonda ja selle korraldust kajastava filosoofilise mõtte arengus ning sotsiokultuurilises evolutsioonis. Ühiskonna sotsiaalse arengu tase ilmneb domineerivas sotsiaalses korras ja riigikorralduse vormis.

## Teoreetilised selgitused
Ühiskonna sotsiaalne areng toimub aeglaselt, enamasti põlvkondade vahetumise käigus (kvantitatiivne areng), kuid see võib toimuda ka järsku kui keskkond (looduslikud kataklüsmid, ikaldus, sõda jms) muutub ja see omakorda põhjustab revolutsioonilisi (kvalitatiivne murrang) muutusi.

Teaduses põhjendatakse muutusi erinevalt:

'''G.W.F. Hegeli''' dialektiline loogika põhineb erinevate jõudude vastandmõjul. Valitsevale olukorrale vastanduv antitees põhjustab esmalt konflikt ja seejärel kasvab sellest kriisi käigus välja kvalitatiivselt uuel tasandil olev lahendus.  

'''Karl Marx''' arendas edasi dialektilise vastasmõju teooriat, kuid lisas sellele materialistliku ajalookäsitluse. Tulemuseks oli teooria, mis selgitas sotsiaalset arengut ühiskondliku klassivõitluse kaudu.

'''Thomas Kuhn''' uuris teadusrevolutsioonide olemust ning väitis saadud kogemusest lähtudes, et inimesed jätkavad valitseva paradigma kasutamist niikaua, kuni pole ilmunud paremat sellist.

**[[Herakleitos]]**, Vana-Kreeka filosoof Ephesose linnast (6 sajand eKr), väitis, et keegi ei saa kaks korda astuda samasse jõkke. Sellega pidas ta silmas, et nagu vesi nii ka aeg viib minema hetke reaalsuse mistõttu keskkond muutub jätkuvalt. See tähendab taas pidevat elukeskkonna muutumist vastandite ühtsuses. Selle edasiarenduseks võib nimetada SEED-SCALE teooriat, mis analüüsib sotsiaalsete muutuste toimumise ja nende eduka teostamise viise.

**[[Daodejing]],** Hiina filosoofi (6 sajand eKr), kasutas samuti voolava vee metafoori muutuste protsessi ilmestamiseks. Ta rõhutas seejuures, et kuigi vesi on pehme ja voolav, kulutab ta lõpuks ära ka kõige tugevama kivi ehk sotsiaalne areng aeglane, püsiv ja vältimatu.  

'''Will Grant''' on oma raamatus "Four Levels of Action" kirjeldanud sotsiaalse arengu nelja muutuste tasandit: inimese individuaalne tasand; sõbrad ja perekonna tasand; kogukonna ja institutsiooniline tasand; majandus ja poliitika tasand. Oma töös rõhutas ta, et muutused toimuvad üksikisiku tasandil kuid ilmnevad järgmistel tasanditel.

## Vaata ka

* Inimene
* Inimarengu indeks
* Isiksus
*Personalism
* Riikide loetelu inimarengu indeksi järgi
* Sotsiaalne kord

## Viited
Arktika Nõukogu

**Arktika Nõukogu** (inglise keeles **Arctic Council**) on rahvusvaheline nõukogu, mis tegeleb Arktika piirkonna riikide ja põlisrahvaste probleemidega. 

Nõukogul on kaheksa liikmesriiki: Kanada, Taani, Soome, Island, Norra, Venemaa, Rootsi ja Ameerika Ühendriigid ning 12 vaatlejariiki: Hiina, Hispaania, Holland, India, Itaalia, Jaapan, Lõuna-Korea, Poola, Prantsusmaa, Saksamaa, Singapur ja Suurbritannia.

9. novembril 2020 esitas tollane välisminister Urmas Reinsalu taotluse Eesti saamiseks vaatlejaliikmeks.

## Viited

## Välislingid
*Koduleht
Optiline aktiivsus

**Optiline aktiivsus** on mõnede ainete (näiteks enantiomeeride) võime pöörata neid läbiva polariseeritud valguse polarisatsioonitasandit. Pöördenurk on võrdeline läbitava ainekihi paksusega ja lahuse puhul ka kontsentratsiooniga, kusjuures võrdetegur (nn eripöörang) on seda ainet iseloomustav suurus, mis sõltub ka lainepikkusest, temperatuurist ja lahustist.

Optilise aktiivsuse mõõtmist kasutatakse näiteks kiraalsete ühendite iseloomustamiseks ja suhkru lahuse kontsentratsiooni määramiseks. Et olla optiliselt aktiivne, peab proov koosnema kiraalsest ühendist ja ühte enantiomeeri peab olema rohkem kui teist. Ratseemilised segud on optiliselt inaktiivsed. Optilist aktiivsust mõõdetakse instrumendiga, mida nimetatakse polarimeetriks.

## Vaata ka
*Kiraalne molekul
*Enantiomeerid
Hailemariam Desalegn

**Hailemariam Desalegn** (amhara keeles  ኃይለማሪያም ደሳለኝ; sündinud 19. juulil 1965 Boloso Sores) on Etioopia poliitik, kes oli 21. septembrist 2012 kuni 15. veebruarini 2018 Etioopia peaminister. 20. augustist 21. septembrini 2012 ja 15. veebruarist 2. aprillini 2018 oli ta peaministri kohusetäitja.

Alates 15. septembrist 2012 on ta ühtlasi valitseva erakonna Etioopia Rahva Revolutsioonilis-Demokraatlik Rinne esimees. 

Ta on esimene Etioopia riigijuht, kes ei kuulu Etioopia kirikusse: Desalegn on nelipühikirikute traditsiooni kuuluva Apostliku kiriku liige.

27. jaanuarist 2013 kuni 30. jaanuarini 2014 oli ta Aafrika Liidu eesistuja.
Tervise mõju hindamine

**Tervise mõju hindamine** (inglise keeles *health impact assessment*, lühendatult **HIA**) on sotsiaalse mõju hindamise eriliik, mille eesmärk on vältida või minimeerida kavandatava tegevuse võimalikku negatiivset mõju inimese tervisele.

## Vaata ka
* Keskkonnamõju hindamine

## Viited
Toruotsatehnoloogia

**Toruotsatehnoloogia** (inglise *end-of-pipe technology*) on saastekoormuse vähendamine tootmisprotsessidest väljunud saaste- või reoainete eemaldamisega puhastusseadmete abil. 
Sellega kaasneb tavaliselt jäätmete teke, mida on vaja omakorda käidelda.

Toruotsatehnoloogial põhineb näiteks mootorsõiduki katalüüsmuundur, mis vähendab sisepõlemismootori heitgaasis saasteainete sisaldust neid põletades. 

Toruotsatehnoloogia vastand on saaste tegeliku allika väljaselgitamine ja selle vältimine tehnoloogia või toorme asendamise jms abil.

## Vaata ka
*Parim võimalik tehnika
*Puhtam tootmine
*Saaste vältimine

## Viited
Lulu tuleb tagasi

"**Lulu tuleb tagasi**" (originaalpealkirjaga "Forever Lulu", DVD-l pealkirjaga "Along for the Ride") on 2000. aastal linastunud romantiline komöödia. Filmi lavastas John Kaye ning peaosades mängivad Melanie Griffith ja Patrick Swayze.
Nagaokakyō

**Nagaokakyō** on linn Jaapanis Kyōto prefektuuris.

Nagaokakyō omavalitsus moodustati 1949. aastal kolme küla liitmise teel. Omavalitsus on saanud nime läheduses asunud endise pealinna Nagaoka-kyō järgi.

1972. aastal sai linnaks (*shi*).

## Viited

## Välislingid

*Nagaokakyō koduleht
Fukui

**Fukui** (jaapani 福井) on linn Jaapanis, Fukui prefektuuri halduskeskus. Asub Jaapani mere kaldal.

Fukuis asuvad Fukui loss ja 1573. aastal maha põletatud Ichijōdani Asakura perekonna ajaloolised varemed.

## Viited

## Välislingid

*Fukui koduleht
Albu vald (Järva-Madise kihelkond)

**Albu vald** (saksa keeles *Gemeinde Alp*) oli vald Järva-Madise kihelkonnas.

Maakogukonnaseaduse kehtestamisel 1866. aastal kaotas Albu mõis võimu kogukonna üle, mis asendus Vene institutsioonide võimuga. Vallakogukonda määrati seadusega valitsema kogukonna volikogu ja vallavanem. 1866. aasta 16. detsembril valiti Albu vallas esimene kogukonna volikogu. Siis oli vallas 441 maksumaksjat (16–60-aastased mehed).

1894. aastal liideti Albu vallale Seidla vald, kogu valla elanikkond oli 3000 inimest. 1896. aastast on vallamaja Järva-Madises.

Eesti esimesel iseseisvusajal oli vallas 628 talu, elanikke 3848 ja koole neli.

9. mail 1938 suri 74-aastaselt Juhan Valtmäe (Johannes Valdmäe), kes oli olnud Albu vallavanem 1921. aastast ja kelle algatusel püstitati Albu vallamaja ette kirjanik Tammsaarele mälestusmärk.

30. jaanuaril 1938 valiti valla aukodanikuks A. H. Tammsaare.

1939. aasta vallareformiga moodustati senise Albu valla maa-alast, välja arvatud Kautla, Kautlasaare, Vahtrasaare, Palgisaare ja Kunglajärve talu ning Triigi metskonna Ravila metsandiku kvartaali nr. ja Triigi metskonna Paunküla metsandiku kvartaali nr. 33 maa-alad; senise Kuksema valla Kihme ja Kiigemõisa küla maa-aladest uus Albu vald.

## Viited